CELEX: 32017R0239
Language: et
Date: 2017-02-10 00:00:00
Title: Komisjoni rakendusmäärus (EL) 2017/239, 10. veebruar 2017, millega kiidetakse heaks toimeaine oksatiapiproliin vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (EMPs kohaldatav tekst )

11.2.2017   
            
            
               ET
            
            
               Euroopa Liidu Teataja
            
            
               L 36/39
            
         KOMISJONI RAKENDUSMÄÄRUS (EL) 2017/239,
   10. veebruar 2017,
   millega kiidetakse heaks toimeaine oksatiapiproliin vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõiget 2,
   ning arvestades järgmist:
   
               (1)
            
            
               Iirimaa sai 14. novembril 2013 ettevõtjalt DuPont de Nemours GmbH (Saksamaa) määruse (EÜ) nr 1107/2009 artikli 7 lõike 1 kohase taotluse toimeaine oksatiapiproliini heakskiitmiseks. Vastavalt kõnealuse määruse artikli 9 lõikele 3 teatas referentliikmesriik Iirimaa 16. jaanuaril 2014 taotlejale, teistele liikmesriikidele, komisjonile ja Euroopa Toiduohutusametile (edaspidi „toiduohutusamet“), et taotlus on vastuvõetav.
            
         
               (2)
            
            
               1. jaanuaril 2015 esitas referentliikmesriik komisjonile esialgse hindamisaruande (ja selle koopia toiduohutusametile), milles hinnatakse, kas võib eeldada, et kõnealune toimeaine vastab määruse (EÜ) nr 1107/2009 artiklis 4 sätestatud heakskiitmise kriteeriumidele.
            
         
               (3)
            
            
               Toiduohutusamet järgis määruse (EÜ) nr 1107/2009 artikli 12 lõikes 1 sätestatud nõudeid. Vastavalt määruse (EÜ) nr 1107/2009 artikli 12 lõikele 3 nõudis toiduohutusamet, et taotleja esitaks liikmesriikidele, komisjonile ja ametile täiendavat teavet. Referentliikmesriigi hinnang täiendavale teabele esitati toiduohutusametile ajakohastatud esialgse hindamisaruandena 12. veebruaril 2016.
            
         
               (4)
            
            
               26. mail 2016 esitas toiduohutusamet taotlejale, liikmesriikidele ja komisjonile oma järelduse (2) selle kohta, kas võib eeldada, et toimeaine oksatiapiproliin vastab heakskiitmise kriteeriumidele, mis on sätestatud määruse (EÜ) nr 1107/2009 artiklis 4. Toiduohutusamet tegi oma järelduse üldsusele kättesaadavaks.
            
         
               (5)
            
            
               6. oktoobril 2016 esitas komisjon alalisele taime-, looma-, toidu- ja söödakomiteele oksatiapiproliini käsitleva läbivaatamisaruande ja määruse eelnõu oksatiapiproliini heakskiitmise kohta.
            
         
               (6)
            
            
               Taotlejale anti võimalus esitada läbivaatamisaruande kohta märkusi.
            
         
               (7)
            
            
               Vähemalt ühe kõnealust toimeainet sisaldava taimekaitsevahendi ühe või mitme iseloomuliku kasutusega seoses ja eelkõige läbivaatamisaruandes uuritud ja üksikasjalikult käsitletud kasutusega seoses on kinnitust leidnud, et määruse (EÜ) nr 1107/2009 artiklis 4 sätestatud heakskiitmise nõuded on täidetud. Seega loetakse need heakskiitmise nõuded täidetuks. Seepärast on asjakohane oksatiapiproliin heaks kiita.
            
         
               (8)
            
            
               Määruse (EÜ) nr 1107/2009 artikli 13 lõike 2 kohaselt koostoimes artikliga 6 ning teaduse ja tehnika arengut arvestades oleks siiski vaja lisada teatavad tingimused ja piirangud. Eelkõige on asjakohane nõuda täiendavat kinnitavat teavet.
            
         
               (9)
            
            
               Määruse (EÜ) nr 1107/2009 artikli 13 lõike 4 kohaselt tuleks komisjoni rakendusmääruse (EL) nr 540/2011 (3) lisa vastavalt muuta.
            
         
               (10)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiitmine
   I lisas kirjeldatud toimeaine oksatiapiproliin kiidetakse heaks kõnealuses lisas sätestatud tingimustel.
   Artikkel 2
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa muudetakse vastavalt käesoleva määruse II lisale.
   Artikkel 3
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 10. veebruar 2017
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 309, 24.11.2009, lk 1.
   
      (2)  EFSA Journal 2016;14(6):4504. Kättesaadav internetis: www.efsa.europa.eu
   
      (3)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).
   
      I LISA
      
                  Üldnimetus, identifitseerimisnumbrid
               
               
                  IUPACi nimetus
               
               
                  Puhtus (1)
                  
               
               
                  Heakskiitmise kuupäev
               
               
                  Heakskiidu aegumine
               
               
                  Erisätted
               
            
                  Oksatiapiproliin
                  CASi nr:
                  1003318-67-9
                  CIPACi nr: 985
               
               
                  1-(4-{4-[(5RS)-5-(2,6-difluorofenüül)-4,5-dihüdro-1,2-oksasool-3-üül]-1,3-tiasool-2-üül}-1-piperidüül)-2-[5-metüül-3-(trifluorometüül)-1H-pürasool-1-üül]etanoon
               
               
                  ≥ 950 g/kg
               
               
                  3. märts 2017
               
               
                  3. märts 2027
               
               
                  Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse oksatiapiproliini kohta koostatud läbivaatamisaruande järeldusi, eelkõige selle I ja II liidet.
                  Vajaduse korral peavad kasutustingimused hõlmama riski vähendamise meetmeid.
                  Taotleja esitab komisjonile, liikmesriikidele ja toiduohutusametile kinnitava teabe seoses järgmisega:
                  
                              1)
                           
                           
                              toodetud toimeaine (kaubandusliku tootmise alusel) tehniline kirjeldus, sealhulgas lisandite olulisus;
                           
                        
                              2)
                           
                           
                              toksilisuse ja ökotoksilisuse määramise katsetes kasutatavate partiide vastavus kinnitatud tehnilisele kirjeldusele.
                           
                        Taotleja peab esitama punktides 1 ja 2 nõutud teabe 3. septembriks 2017.
               
            
         (1)  Täiendavad toimeaine identifitseerimise andmed ja toimeaine omadused on esitatud läbivaatamisaruandes.
   
   
      II LISA
      Rakendusmääruse (EL) nr 540/2011 lisa B osasse lisatakse järgmine kanne:
      
         
                     Number
                  
                  
                     Üldnimetus, identifitseerimisnumbrid
                  
                  
                     IUPACi nimetus
                  
                  
                     Puhtus (1)
                     
                  
                  
                     Heakskiitmise kuupäev
                  
                  
                     Heakskiidu aegumine
                  
                  
                     Erisätted
                  
               
                     „106
                  
                  
                     Oksatiapiproliin
                     CASi nr:
                     1003318-67-9
                     CIPACi nr: 985
                  
                  
                     1-(4-{4-[(5RS)-5-(2,6-difluorofenüül)-4,5-dihüdro-1,2-oksasool-3-üül]-1,3-tiasool-2-üül}-1-piperidüül)-2-[5-metüül-3-(trifluorometüül)-1H-pürasool-1-üül]etanoon
                  
                  
                     ≥ 950 g/kg
                  
                  
                     3. märts 2017
                  
                  
                     3. märts 2027
                  
                  
                     Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse oksatiapiproliini kohta koostatud läbivaatamisaruande järeldusi, eelkõige selle I ja II liidet.
                     Vajaduse korral peavad kasutustingimused hõlmama riski vähendamise meetmeid.
                     Taotleja esitab komisjonile, liikmesriikidele ja toiduohutusametile kinnitava teabe seoses järgmisega:
                     
                                 1)
                              
                              
                                 toodetud toimeaine (kaubandusliku tootmise alusel) tehniline kirjeldus, sealhulgas lisandite olulisus;
                              
                           
                                 2)
                              
                              
                                 toksilisuse ja ökotoksilisuse määramise katsetes kasutatavate partiide vastavus kinnitatud tehnilisele kirjeldusele.
                              
                           Taotleja peab esitama punktides 1 ja 2 nõutud teabe 3. septembriks 2017.
                  
               
      
         (1)  Täiendavad toimeaine identifitseerimise andmed ja toimeaine omadused on esitatud läbivaatamisaruandes.“